Miguel Santalices

Miguel Ángel Santalices Vieira, nado en Bande o 17 de marzo de 1955, é un médico e político galego. Militante do Partido Popular de Galicia, desde 2016 é o Presidente do Parlamento de Galicia.

 Traxectoria 
Licenciado en Medicina e Cirurxía pola Universidade de Santiago de Compostela, máster en Alta Dirección, Xestión e Administración Sanitaria pola Escola d'Alta Direcció i Administració de Cataluña (EADA), diplomado en Dirección Hospitalaria e en Sanidade e máster en Saúde Pública. Diploma de directivo da Xunta de Galicia.

É funcionario do corpo facultativo superior da Xunta de Galicia, escala de Saúde Pública e Administración Sanitaria. Foi director dos ambulatorios de Vigo, director do Hospital Psiquiátrico de Toén, director do Hospital Xeral de Vigo e director do Hospital de Ourense. Foi tamén profesor colaborador da Escola Universitaria de Enfermería de Ourense.

É membro do Comité Executivo Provincial do Partido Popular de Ourense e secretario executivo de Servizos Sociais; é deputado no Parlamento de Galicia desde a V lexislatura. Foi vicepresidente da Cámara na V e VIII lexislaturas –en substitución de Celso Delgado e José Manuel Baltar Blanco, respectivamente–, portavoz de Sanidade na VI e VII lexislaturas e portavoz suplente na V, ademais de vogal e presidente de diversas comisións; vicepresidente do Parlamento de Galicia e portavoz de Sanidade do Grupo Popular na IX Lexislatura ata a súa elección como presidente do Parlamento de Galicia, o 26 de xaneiro de 2016. Substituíu na Presidencia da Cámara a Pilar Rojo"Miguel Santalices será o novo presidente do Parlamento", Praza Pública, 25 de xaneiro de 2016..

Foi reelixido presidente do Parlamento de Galicia na Sesión Constitutiva da X Lexislatura, celebrada o día 21 de outubro de 2016.

 Notas 

 Véxase tamén 

 Bibliografía 

 Outros artigos 
 Lista de deputados da V, VI, VII, VIII, IX, X, XI e XII lexislaturas do Parlamento de Galicia
 Ligazóns externas 
 Ficha no Parlamento de Galicia 
 Ficha en galegos.info

Categoría:Médicos de Bande
Categoría:Deputados do Parlamento de Galicia polo PPdeG
Categoría:Presidentes do Parlamento de Galicia
Categoría:Nados en Bande
Categoría:Nados en 1955
Categoría:Alumnos da Universidade de Santiago de Compostela
Categoría:Deputados da V Lexislatura do Parlamento de Galicia
Categoría:Deputados da VI Lexislatura do Parlamento de Galicia
Categoría:Deputados da VII Lexislatura do Parlamento de Galicia
Categoría:Deputados da VIII Lexislatura do Parlamento de Galicia
Categoría:Deputados da IX Lexislatura do Parlamento de Galicia
Categoría:Deputados da X Lexislatura do Parlamento de Galicia
Categoría:Deputados da XI Lexislatura do Parlamento de Galicia
Categoría:Deputados da XII Lexislatura do Parlamento de Galicia